

คำสั่งสำนักงานสาธารณสุขอำเภอนาตาล

ที่ 2 / ๒๕๖4

## เรื่อง แต่งตั้งเจ้าหน้าที่ผู้รับผิดชอบการดำเนินการเผยแพร่ข้อมูลผ่านเวปไซต์ของหน่วยงาน

## สำนักงานสาธารณสุขอำเภอนาตาล

……………………………………………………..

 ตามที่สำนักงานปลัดกระทรวงสาธารณสุข ได้ดำเนินโครงการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA )โดยกำหนดให้หน่วยงานมีการกำหนดมาตรการ กลไก หรือการวางระบบในการเผยแพร่ข้อมูลต่อสาธารณะผ่านเวปไซต์ของหน่วยงาน ซึ่งเป็นการประเมินเพื่อวัดระดับคุณธรรมและความโปร่งใสในการดำเนินงานของหน่วยงาน กำหนดให้หน่วยงานเปิดเผยข้อมูลของหน่วยงานอย่างตรงไปตรงมา มีความถูกต้องชัดเจน ครบถ้วน เป็นปัจจุบัน

 ดังนั้น เพื่อให้กระบวนการในการเปิดเผยข้อมูลของหน่วยงานมีความถูกต้อง ชัดเจน ครบถ้วน และเป็นปัจจุบัน ประชาชนสามารถเข้าถึงข้อมูลข่าวสารได้สะดวก และเพื่อให้การรายงานงานข้อมูล การกำกับติดตามการเผยแพร่ข้อมูลผ่านเวปไซต์ มีความถูกต้องเกิดประสิทธิภาพ สำนักงานสาธารณสุขอำเภอนาตาล จึงมีคำสั่งแต่งตั้งผู้รับผิดชอบการดำเนินงานการเผยแพร่ข้อมูลผ่านเวปไซต์ของหน่วยงานสำนักงานสาธารณสุขอำเภอนาตาล ดังนี้

 ๑.ผู้อนุมัติรับรองการเผยแพร่ข้อมูลผ่านเวปไซต์ของหน่วยงาน

 - นายชนะ หอมจันทร์ ตำแหน่ง สาธารณสุขอำเภอนาตาล

 มีอำนาจหน้าที่ ให้คำปรึกษา และกำกับติดตามรายงานข้อมูลการกำกับติดตามการเผยแพร่ข้อมูลต่อสาธารณะผ่านเวปไซต์ และอนุมัติรับรองการเผยแพร่ข้อมูลผ่านเวปไซต์ของหน่วยงาน

 ๒.ผู้รับผิดชอบการให้ข้อมูลเผยแพร่ผ่านเว็บไซต์ของหน่วยงาน

 ๒.๑ นายปรีชา วิชัย ตำแหน่ง ผู้ช่วยสาธารณสุขอำเภอนาตาล

 ๒.๒ นางสาวสุพัตรา นามเดช ตำแหน่ง นักวิชาการคอมพิวเตอร์

 มีอำนาจหน้าที่ ดังนี้

 ๑.ชี้แจงการดำเนินงานการเผยแพร่ข้อมูลต่อสาธารณะผ่านเวปไซต์สำนักงานสาธารณสุขอำเภอนาตาล

 ๒.กำกับติดตามการรายงานข้อมูลการเผยแพร่ข้อมูลต่อสาธารณะผ่านเวปไซต์สำนักงานสาธารณสุขอำเภอนาตาล

 ๓.ผู้รับผิดชอบการนำข้อมูลขึ้นเผยแพร่ผ่านเวปไซต์ของหน่วยงาน

 ๓.๑ นางสาวสุพัตรา นามเดช ตำแหน่ง นักวิชาการคอมพิวเตอร์

 มีอำนาจหน้าที่ ดังนี้

 ๑.นำข้อมูลขึ้นเผยแพร่ผ่านเวปไซต์สำนักงานสาธารณสุขอำเภอนาตาล

 ๒.สรุปการรายงานข้อมูลการเผยแพร่ข้อมูลต่อสาธารณะผ่านเวปไซต์สำนักงานสาธารณสุขอำเภอนาตาล

 สั่ง ณ วันที่ ๕ เดือน มีนาคม พ.ศ. ๒๕๖4

 ****

 (นายสรพงศ์ ขลุ่ยเงิน)

 นักวิชาการสาธารณสุขชำนาญการ รักษาราชการแทน

 สาธารณสุขอำเภอนาตาล